सेक्स स्कैंडल से घिरे सीनेटर इस्तीफा देंगे  
अवैध संबंध रखने और भ्रष्टाचार के आरोपों से घिरे अमेरिकी सीनेटर जॉन एनसाइन का कहना है कि वह मई में अपने पद से इस्तीफा दे देंगे।
अवैध संबंध रखने और भ्रष्टाचार के आरोपों से घिरे अमेरिकी सीनेटर जॉन एनसाइन का कहना है कि वह मई में अपने पद से इस्तीफा दे देंगे। नेवादा से रिपब्लिकन सीनेटर एनसाइन ने कहा, यह बड़े दुख के साथ कहना पड़ रहा है कि मैं सीनेट की सीट छोड़ने जा रहा हूं। मैं बीते 11 सालों से सीनेट में नेवादा की नुमाइंदगी कर रहा था।  उन्होंने कहा, मेरा मानना है कि मैंने किसी कानून और सीनेट की आचार संहिता का उल्लंघन नहीं किया है। मैंने सार्वजनिक तौर पर लड़ाई लड़ी है। मैं हर तरह की जांच और सुनवाई का सामना करने को तैयार हूं।  गौरतलब है कि 53 वर्षीय एनसाइन पर अपनी पूर्व सहयोगी किंथिया हैंपटन के साथ अवैध रिश्ते रखने का आरोप है। उनका इस्तीफा 3 मई को हो जाएगा।